To sælunger fra Nordsøen Oceanarium kan se frem til en tilværelse under noget andre himmelstrøg, når de om få dage skal flytte til Italien, hvor deres nye hjem bliver Napoli Zoo Oceanariet får jævnligt overskud af sæler, og af hensyn til flokkens størrelse og risiko for indavl, må nogle dyr af og til flyttes. Torsdag blev de to unge sæler indfanget og sat i karantæne. Senere tilses de af en dyrlæge, så de kan få en sundhedscertificering og dermed være klar til at blive sendt til Italien. Mandag morgen bliver de hente i en speciel dyretransport og begynder rejsen sydpå, inden de tirsdag kan se deres nye hjem, et helt nyt sælbassin i Napoli Zoo, for første gang.

Opsummering:
Nordsøen Oceanarium har rigeligt med sæler, og nu er to unger snart på vej til Italien.